THCOM เซ็นสัญญากับลูกค้าใหม่ในตปท.กูรูมองราคาฟื้นได้ในช่วงที่เหลือของเดือน
บล.ซีไอเอ็มบี (ประเทศไทย) ระบุว่า ราคาหุ้น THCOM จะมีการฟื้นตัวได้ในช่วงที่เหลือของเดือนจากการทํา window dressing แนะนําซื้อ THCOM โดยมีราคาเป้าหมาย 45 บาท
15 ก.ย. 2558

บล.ซีไอเอ็มบี (ประเทศไทย) ระบุในบทวิเคราะห์ (15 ก.ย.) คาดว่าราคาหุ้น บริษัท ไทยคม จำกัด (มหาชน) หรือ THCOM จะมีการฟื้นตัวได้ในช่วงที่เหลือของเดือนจากการทํา window dressing เนื่องจากTHCOM เป็นหุ้นใน SET50 ที่ราคาหุ้นที่ปรับลดลงมา -9.3% ในช่วง 1 เดือนที่ผ่านมาสวนทางกลุ่ม ICT ที่ปรับ -0.4% และตลาดที่ -2.6% จากประเด็นการเปลี่ยน CEO ซึ่งน่าจะมีผลกับผลการดําเนินงานไม่มากนักและน่าจะสะท้อนไปในราคาหุ้นแล้ว
นอกจากนั้นยังมีปัจจัยสนับสนุนนอีกคือ
1) การเซ็นสัญญากับลูกค้าใหม่ในประเทศอินเดีย อินโดนีเซียและแอฟริกา
2) ผลดีจากการมีสัดส่วนต้นทุนคงที่สูง
3) กระแสเงินสดเพิ่มเติมจากดาวเทียมดวงใหม่ (ไทยคม 8 และ 9)
นอกจากนี้ยังมองเชิงบวกต่อการปรับคณะรัฐมนตรีล่าสุด และทีมรัฐมนตรีเศรษฐกิจใหม่ รวมถึงรัฐมนตรีว่าการกระทรวงไอซีทีที่มีท่าทีเป็นมิตร กับผู้ประกอบการมากขึ้น
ทั้งนี้ แนะนําซื้อ THCOM โดยมีราคาเป้าหมาย 45 บาท